
Predoslovie, adecă cuvântare 
dintăi de descălecatul țărâi 
cel dintăi și a neamului 
moldovenescu 


Către cititoriu 

Începutul țărâlor acestora şi neamului 
moldovenescũ și muntenescũ și câți sunt și în 
Ţările Ungurești cu acest nume, români și până 
astăzi, de unde suntu și de ce seminţie, de când 
şi cum au dăscălecat, acéste părți de pământũ, a 
scrie, multă vréme la cumpănă au stătut sufletul 
nostru. Să înceapă osteneala aceasta, după atâta 
veci de la discălecatul ţărâlor cel dintăi de 
Traian împăratul Râmului, cu câteva sute de ani 
peste mie trecute, să sparie gândul. A lăsa iarăș 
nescris, cu mare ocară înfundat neamul acesta 
de o seamă de scriitori, ieste inimii durere. 
Biruit-au gândul să mă apucu de această trudă, 


să sco{ lumii la vedere felul neamului, din ce 
izvor şi seminfie suntii lăcuitorii tărâi noastre, 
Moldovei și Tărâi Muntenesti și românii din 
Ţările Ungurești, cum s-au pomenit mai sus, că 
toți un neam și o dată discălecati suntii, de unde 
suntii veniţi strămoșii lori pre acéste locuri, 
supt ce nume au fostii întăi la discălecatul lor și 
de cândũ s-au osebit și au luat numele cest de 
acum, moldovan și muntean, în ce parte de 
lume ieste Moldova, hotarăle ei păn unde au 
fostii întâi, ce limbă ţin și păn-acum, cine au 
lăcuit mai nainte de noi pe acesti pământul și 
supt ce nume, scot la știrea tuturorũ, carii vorũ 
vrea să știe neamul țărilor acestora. 

Dzice-va néstene: prea târziu ieste; după 
sutele de ani cum să vorii putea ști poveștile 
adevărate, de atâtea vacuri? Răspunzũ: Lăsat-au 
puternicul Dumnezeu iscusită oglindă minții 
omenești, scrisoarea, dintru care, daca va nevoi 
omul, céle trecute cu multe vremi le va putea ști 
și oblici. Și nu numai lucrurile lumii, staturile 
şi-ncepăturile ţărâlor lumii, ce și singură lumea, 
ceriul și pământul, că sunti zidite după 
cuvântul lui Dumnezeu celui puternic. Crezi, 
din Scripturi știm și din Scripturi avem și sfânta 
credință a noastră creștinească si mântuirea 


noastră cu pogorârea fiilui lui Dumnezeu şi 
împelițarea cuvântului lui, cel mai denainte de 
vâci în firea omenească (denafară de păcatũ). 
Scriptura ne deșchide mintea, de ajungem cu 
credinţa pre Dumnezeu, duhul cel nevăzut și 
necoprinsũ și neajunsũ de firea noastră, 
Scriptura departe lucruri de ochii noștri ne face 
de le putem vedea cu cugetul nostru. Să nu 
pomenim de marile Moisi, carile după 2.400 de 
ani au scris létopisetul de zidirea lumii, că acela 
au avut pre însuși Dumnezeu dascal, rostit cătră 
rost. Omir în 250 de ani au scris după răsipa 
Troadii războaiele lui Ahileus, Plutarhu în 400 
de ani au scris viia{a și faptele vestitului 
împăratu în lume, a lui Alexandru Machidon; 
Titus Livius cursul a toată impărătiia Râmului în 
700 de ani și mai bine au scrisă după urzitul 
Râmului și alți mulţi istorici, cercândũ de- 
amărântul scrisorile, cursul a multe vacuri cu 
osârdie și cu multă osteneală au scos lumii la 
vedere istorii. 

Îndemnatu-m-au mai multi lipsa de ştiinţa 
începutului aceștii ţări, de descălicatul ei cel 
dintâi, toate alte ţări stiindũ începuturile sale. 
Laud osârdiia răposatului Urechie vornicul, 
carile au făcut de dragostea ţărâi létopisetul său, 


însă acela de la Dragos-vodă, de discălicatul cel 
al doilea al tắrâi acestiia din Maramorosũ scrie. 
Iară de discălicatul cel dintăi cu români, adecă 
cu râmleni, nimica nu pomenéste, numai 
ameliță la un loc, cum că au mai fostii ţara o 
dată discălicată și s-au pustiit de tătari. Ori că n- 
au avut cărți, ori că i-au fostii destul a scrie de 
mai scurte vacuri, destul de dânsul și atâta, câtũ 
poate să zică fiéstecine că numai lui de această 
țară i-au fosti milă, să nu rămâie întrii 
întunerecul nestiintei, că celelalte ce mai suntii 
scrise adăosături de un Simeon Dascalul și al 
doilea, un Misail Călugărul, nu létopise{fe, ce 
ocări suntũ. Care și ac6lea nu puţină a doao 
îndemnare mi-au fosti. Câtu mi să pare, bine nu 
ştiu, că n-am văzut létopise{ul lui Evstratie 
logofătul, iară cum am înţeles de câţva boieri și 
mai ales din Niculai Buhuș ce au fostii logofăt 
mare, pre acestii Simeon Dascal, Istratie 
logofătul l-au fătat cu basnile lui si Misail 
Călugărul de la Simeon au născut, cela fiiu, 
cestalalt nepot. Și mult mă mir de unde au luat 
acéste basne, că și Uréchie vornicul scrie si el: 
45 de ani la domniile céle dintăi, nici o 
scrisoare nu să afla de lucrurile lor, ce s-ar fi 
lucratũ și nici streinii n-au știut nimica de 


dânșii, pănă la Alixandru-vodă cel Mare și Bun. 
Décii au început istoricii lesăsti a scrie, mai ales 
Bielschii și Marţin Pașcovschii, pre carii i-au 
urmatu răposatul Uréchie vornicul. Dacă n-au 
fostii dară dintăi scrisoare în ţară si nici streinii 
n-au ştiut și nimica n-au scris, de unde suntũ 
acéste basne, cum ca să fie fostii moșii tărâi 
aceștiia din temnifile Râmului, dați întru 
ajutoriul lui Laslău craiul unguresc? Și românii 
acum era în Maramoros în zilele acelui craiũ, 
cești dincoace, de unde ieste acum Moldova, 
iară cei dincolo, unde ieste acum Ţara 
Muntenească, iară în munţi, pre Olt, unde sĩ 
acum să pomenéste Ţara Oltului și râmlenii cei 
discălicați de Traian în Ardeal, acum era în 
Ardeal. 

Eu, iubite cetitoriule, nicăirea n-am aflati 
nici un istoric, nici latin, nici leah, nici ungur, și 
viiata mea, Dumnezeu știe, cu ce dragoste 
pururea la istorii, iată și pănă la această vârstă, 
acum și slăbită. De aceste basne să dea seama ei 
şi de această ocară. Nici ieste șagă a scrie ocară 
vecinică unui neam, că scrisoarea ieste un lucru 
vâcinicii. Cândũ ocărăsc într-o zi pre cineva, 
ieste greu a răbda, dară în vâci? Eu voi da 
seama de ale mele, câte scriu. 


Făcutu-ţ-am izvod dintăiași dată de mari sĩ 
vestiți istorici mărturii, a cărora trăiescu sĩ 
acum scrisorile în lume și vor trăi în veci. Și așa 
am nevoit, să nu-mi fie grijă, de-ar cădea 
această carte ori pre a cui mână și din streini, 
carii de-amăruntul cearcă zmintélile istoricilor. 
Pre dânșii am urmat, care vezi în izvod, ei 
pavăţa, ei suntũ povaţa mea, ei răspundi și 
pizmașilor neamului acestor ţări și zavistnicilor. 

Și întăi unui Enea Silvie și cu următorii lui; 
însă acesta istoric nu așa greu nepriietin ieste, 
cât numai acest nume vlah de pe Fleac 
hatmanul Râmului că ieste, scrie, unde s-au 
lunecatũ și săracul Urechie vornicul. Credem 
neputinții omenești. 

Iară ieste altul, de neamul său leah, Iane 
Zamovschii, care orbũ năvălâște, zicândũ că nu 
suntii moldovenii, nici muntenii din râmleni, ci 
trecândũ pre aicea, pre aceste locuri, Traianu- 
împăratul și lăsândũ slujitori de pază, au apucat 
o samă de dachi limba râmlenească. Vei vedea 
apoi și a cuvintelor lui răspunsul și ocara, nu de 
la mine, ci de la istoricii, povaţile mele, la 
rândul său. 

Puternicul Dumnezeu, cinstite, iubite 
cetitoriule, să-ți dăruiască după acéste cumplite 


vremi anilor noștri, cânduva și mai slobode 
veacuri, întru care, pe lângă alte trebi, să aibi 
vreme și cu cetitul cărților a face iscusită 
zăbavă, că nu ieste alta şi mai frumoasă şi mai 
de folos în toată viiata omului zăbavă decâtũ 
cetitul cărților. Cu cetitul cărţilor cunoaștem pe 
ziditoriul nostru, Dumnezeu, cu cetitul laudă îi 
facem pentru toate ale lui cătră noi bunătăţi, cu 
cetitul pentru greșalele noastre milostiv îl aflăm. 
Din Scriptură înţelegem minunate și vécinice 
fapte puterii lui, facem fericită viiaţa, agonisim 
nemuritoriũ nume. Sângur Mântuitorul nostru, 
domnul și Dumnezeu Hristos, ne învață, 
zicândũ: ŠáđèhfèäÍ đèñfíif, adecă: Cercati 
scripturile. Scriptura departe lucruri de ochii 
noștri ne învaţă, cu acâle trecute vremi să 
pricepem câle viitoare. Citeşte cu sănătate 
această a noastră cu dragoste osteneală. 

De toate fericii și daruri de la Dumnezeu 
voitoriù 

Miron Costin, care am fost logofăt mare în 
Moldova 


Cap. | - de ltalia 


Toate lucrurile, dacă să încep a spune din 
ceputul său, mai lesne să înţeleg. Și neamul 
moldovenilor fiindi dintru o ţară care să 
chiamă Italiia, de Italiia și de Împărăţiia 
Râmului, a căriia împărăţii scaunul, orașul 
Râmul, în dricul Italiei ieste, a pomeni întăi ne 
trage rândul. Ţara Italiei, de aicea de la noi, 
dreptii spre apusul soarelui ieste, nu așa 
depărtată de ţara noastră, că de la Belgradul 
carile îl știm mai toţi că ieste pe Dunăre, unde 
cade apa Savei în Dunăre, nigu{ătoréste 
mergândũ, cale de 30 zile ieste pănă la Vinetiia 
sỉ Vineţiia ieste pre pământul Italiei. 

În statul său ieste între mări, ca sỉ Gretiia, 
adecă Ţările Grecești, că dincoace, dispre noi, să 
închide cu o limbă de mare, care iese din Marea 
Albă vinetiienii zic acei limbi Colfo de Vineţie, 
adecă limba sau grumazii de Vineţiia să zice și 
cu alt nume și Marea Adriaticum, marea de 


Adrie. Iară mării din care iese limba aceia îi 
zici latinii Marea Mediteraneum, adecă marea 
den mijlocul pământului; turcii, grecii și noi 
zicem Marea Albă. Iară dispre céialaltă parte, 
spre apus, îzbucnâște iară din céiasi Mare Albă 
un unghiũ de mare, însă nu cu atâta lungime, 
cum ieste limba aceas-talaltă dispre noi. Şi pre 
celalalt unghii dincolea, ieste Ianua, noi zicem 
ianovezii. Însă dintre acestea îmbe limbi ieste 
Italiia și în dricul pământului, spre 
miazănoapte, dincolo, pănă la hotarăle 
Franţozului. 

Hotarăle ei despre răsăritii, dispre noi, cum s- 
au zis mai sus, limba de mare și apoi Stiriia, 
Carintiia, Avstriia, ţările Împărăției Nemţești; 
dispre miiazănoapte franţojii, dispre apus 
Hispaniia, iară dispre amiazăzi să închide cu 
marea ce-i zicem noi Albă și totu acâia ieste 
carea să închide pănă la Țarigrad. 

Grecii zic Italiei cu alti nume Hesperiia, di 
pe Hesper, steaoa céia căriia zicem noi 
luceafărul cel de noapte, că acel luceafăr drepti 
peste Italiia apune. Simănătoare foarte cu Ţările 
Grecești, că cum Greţiia să incépe din Marea 
Albă, între mări, pănă la Machidonie, de o parte 
cu Marea Albă, carea să întinde pănă în 


Țarigrad, de altă parte limba de mare, de care s- 
au scris mai sus, desparte pe Italiia de Ţările 
Grecești, așa Italiia dincoace cu limba de mare, 
iar dintr-acolo, despre apus, cu unghiul cel 
dispre ianovezi. 

Așa are ltaliia domnii împărţite în sine, cum 
avea şi Greţiia într-o vreme, cărora domnii şi 
țări sunt numele acestea: Liguria, Tăscana, 
Umbria, Sabina, Laţium, de unde ieste limba 
latinească și de la Latin-craiul, Neapolis, căriia 
suptii craii Hispaniei, Calabriia, Apuliia, 
Romaniia, Istriia, Hetruria, Campania și mai 
suntii mai mărunte țări, carile trec cu condeiul 
pentru zăbava. 

Iară Greţiia avea ţări anume: Acarnaia, 
Etoliia, Thessaliia, Fochida, Moreia, Arcadia, 
Elada, Olimbiia, Laconiia, Ahaia, Attica, unde 
ieste vestitul oraș Athina, Viiotia și iară mai 
suntũ țări mai mărunte. leste Țara Italiei plină, 
cum să zice, că o rodie, plină de cetăţi și orașă 
iscusite, mulţime și desime de oameni, târguri 
vestite, pline de toate bivsuguri și pentru mare 
iscusenii și frumuse{uri a pământului aceluia, i- 
au zis raiul pământului, a căruia pământũ, 
orasile, grădinile, tocmâlele la casile lor cu mare 
desfătăciune traiului omenescu, nu are toată 


lumea, supt, ceriũ blându, voios și sănătos, nici 
cu căldură prea mare, nici ierni gréle. De grâu, 
vinuri dulci și ușoare, untudelemnũ, mare 
bivsug și de poame de tot féliul: chitre, 
năramze, lămâi şi zahăr și oameni iscusiţi, la 
cuvânti stătători, peste toate neamurile, 
neamăgei, blânzi, cu oamenii streini dintr-alte 
țări nemăreţi, îndată tovarosi, cum ar fi cu ai 
săi, cu mare omenie, supţiri, pentru acâia le zici 
gentiloni, cum zicu grecii: celebii, şi la războaie 
neînfrânţi într-o vreme, cum vei afla la istoriile 
Râmului, de vei ceti de dânșii. 

Acéia ţară ieste acum scaunul și cuibul a 
toată dăscăliia și învăţătura, cum era într-o 
vreme la greci Athina, acum Padova la Italiia, și 
de alte iscusite și trufașă mâșterșuguri. 

Ieste Italiia mai vechie decât Roma, adecă 
Râmul, si Împărăţiia Râmului, care s-au urzitù 
în Ţara Italiei după ce au nemeritũ de la Troada 
Anténor şi Enea, din carii, Antenor Vinetiia și 
olatelor ei, iară Enea Râmului și împărăției lui 
începători şi rădăcină suntu. 

Numele Italiei ieste vechiu, la toate istoriile 
cele vechi latinești, de pe Ital, craiul lor. Nemţii 
italiianului zic valios și noao, moldové-nilor și 
muntenilor, iar așa valios; franțozii italiianului 


valașhos, noao și muntenilor valashos; lésii 
italianului vloh, iară noao volosin, iară 
muntenilor acum s-au luat lésii după apa Oltului 
şi au mai adaos tiparnicii lor o slovă: M, de le 
zică molteni, adecă olteanũ; ungurii italianului: 
olasũ, iară moldoveanului și munteanului olah. 
Și Ţării Italiei lésii zic Vlosca Zemlea, adecă 
Țara Vlohului, iară tărâi noastre: Volosca 
Zemlea. 

Caută-te dară acum, cetitoriule, ca într-o 
oglindă sĩ te priveşte de unde ești, lepădândũ de 
la tine toate celelalte basne, câte unii au 
însemnatu de tine, din neștiinţă rătăciți, alții din 
zavistie, care din lume între neamuri n-au 
lipsitũ niciodată, alții de buiguite scripturi și 
deşarte. Iară nu numai numele acesta, precum 
ai înțeles că ieste tot unul, la toate țările, și al 
tău și Italiei, precum vei înțelege și mai pre 
largi, la capul deosebi de numele acestor ţări, 
că şi turcii și grecii ne zic vlah, ce si dintr-altele 
te vei cunoaște: obicéiuri, hire, graiul și pănă 
astăzi, că ești dreptũ vloh, adecă italiian și 
râmlean. 

Multe obicéiuri într-acest neam trăiesc a 
italiianilor, pănă astăzi: așa de oaspeţi la casile 
lor, nemăreţi, voioși, și libovnici (nu știu din ce 


muntenii, o samă, s-au abătut puţintel den 
aceasta hire), așa la petrecănii, la întrebare unul 
pre altul de viiaţă, firea, clătirea. Cine au fost la 
Italiia, să vază pre italiiani, să ia aminte, nu-i va 
trebui mai mare dovadă, să crează că un neam 
suntũ cu moldovânii. 

În casa noastră au fostii această voroavă, în 
Iaşi cu un episcop italian, care între alte, foarte 
pre voia gândului mieu, mi-au zis cuvinte de 
acéste neamuri, dzicând așa, și era om de înţeles 
: Mie nu-m trebuiéste să mai citescũ la istorii de 
moldovéni, cine suntũ; pre o samă de obicâiuri, 
foarte bine îi cunoscii de unde suntii, așa 
liubovnici la oaspeţi, așa femeile lori să ferescũ 
de vedérea streinilorũ și să dau în laturi, așa să 
nu treacă femeia pe dinaintea bărbatului pe 
drum sau pe cărare, așa toată viiața, în mâncare 
cu dulceaţa curechiului, numai aceştea sărat, 
atâta osăbire, acâia şi iarna şi vara tot verde, 
nemurat. Toate acestea atocma cu italiienii sunt 
şi a vedere să mărturisește o fire. Cu multă 
mirare am stătut de mărturia acelui vlădică, de 
mare aguitoriũ istorii mele. 

Înţel6ge-vei și din capul care să va scrie din 
graiul cestorũ ţări că și limba ieste dovada că în 
graiul nostru pănă astăzi sunt cuvintele, unile 


letinești, altele italienești. Să miră un historic 
anume Cavafie, dzicând: De mirat lucru ieste că 
limba moldovenilori și a munténilorũ mai 
multe cuvinte are în sine râmlenești, decât a 
italienilor, măcară că italianul tot pre un loci 
cu râmlenii. Ce aceia nu-i divă, că italianii 
târziu s-au scornit limba, din letinească, așa de 
iscusită, de dezmierdată, cât că ieste limba 
îngerească îi zicu-i. Şi întru unile voroave peste 
samă își aduce cu a noastră, ales cu acâste 
silaves: deliia, di, delia voi, vo siniorio, cum la 
noi: la dumneata, de la tine, de la dumneata, la 
voi, de la voi, care aces-tea în limba letinească, 
adecă râmlenească, acum nu încape, ce cură 
fără acestea în măsurile sale. 

Un historicũ, anume Eneas Silvii, de care ti- 
am pomenit, la predoslovie, si câţva alţii, pre 
urmă și pre cărarea lui, au scris în istoria sa 
cum moldovénii, carii lăcuiescii pre pământul 
Dachii de Sus și muntenii pre Dachiia de Jos, 
acestũ nume, vlah, îl trag anume după Fleacũ, 
hatmanul Râmului. Și aceasta părere a câlui 
Enea nu ieste de aiurea, numai au cetit niște 
stihuri a unui dascal anume Ovidius. Pre acâlu 
Ovidius l-au făcut, cum zicu turcii, surgunũ, de 
l-au gonit din Râm tocma la Cetatea Albă, pre 


Marea Neagră Avgust-chesariũ, împăratul 
Râmului, pentru niște cărți ce scrisése în stihuri 
de dragoste, de să umplusă Râmul de curvii 
dintru acele jocuri ale lui, cum fac și moscalii, 
de trimit la zatocenii, adecă în urgie, la Sibir, și 
pănă acum. Acela dară dascal Ovidie au scris 
câteva cărţi, sezândũ la Cetatea Albă în urgie, 
iară în stihuri, că s-au fârsitũ acolo și viiaţa. Sĩ 
pre numele lui ieste balta Vidovul, la Cetatea 
Albă. Ïntr-acéle cărți, una ce are nume de Pontũ, 
scrie la un priietin al său la Râm, anume Greţin, 
acéste stihuri. Iată că ți le însemnezu latinéste 
scrise și pre limba noastră tălmăcite: 


Praefuit his, Graecine, locis modo Flaccus, et 
illo 

Ripa ferox Istri sub duce tuta fuit 

Hic tenuit Mysas gentes in pace fideli; 

Hic arcu fisos, terruit ense Getas. 

Ghieţii ţinea într-o vreme, acum Flacus ţine 

Râpa scump-a Dunării, el singur cu sine. 

Iel au ţinut Misiia în pace cu credința, 

Pre ghiefi au scos de aicea, el cu biruința. 


Așa însemnează acéste stihuri ale acelui dascal, 
pomenindu pre acel Fleac, căruia numele la 
Istoriile Râmului ieste Fulvius Fleacus consul, 
precum chiema ei pre atuncea hătmăniile lor. Și 
de aceste stihuri s-au legatũ întâi acela Eneas 
Silvii şi după dânsul și alții. Și între acâia aflu și 
eu pre Ureche, săracul, următorii: să fie numele 
acestor ţări, vlah, de pre acela Fleac, hatmanul 
Râmului; căruia lucru Carion istoricul stă 
împrotivă și cu dânsul și Topéltin de Mediiași, 
anume zicându deschis: Ceia ce au scris că 
numile vlah acestuia neam, adecă al Moldovei și 
al muntânilor, ieste de pe hatmanul Râmului 
Fleac, basne suntu. 

Eu încă cei partea mea cu dânșii, cu acești 
doi țiu pentru aceste doveade, care deșchis ți- 
am scris, cum toată lumea zice italianului așa cu 
un nume și noao pănă astăzi. Și acel Fleac, de 
au bătut războaie cu tătarii, pre Dunăre, iară la 
discălicatul tărâlor acestora, nici o treabă nu 
are, care suntu după Fleac discălicate, de 
Traian, împăratul Rămului, din Ţările Vlohului, 
adecă a Italiei, fără numai va zice cineva că 
italianii acestii nume vlah au dobândit după 
Fleac, care lucru n-am cetitu nici la o istorie a 
Râmului şi de Italiia. Alte chipuri și capete au 


avut Italiia mai vestite și mai vechi decât acela 
Fleacũ; cum ar fi luat Italiia nume de la acela? 

Ci de Italiia atâta ajunge, câtũ ţi s-au arătat 
cu mărturiile și istoriile și numelui care-l avem 
de la alte neamuri, tot unul pănă astăzi. Să 
pășim de acum și la altile pre rându. 


Capul al doilea - Pentru 
împărăţiia râmului 


Împărăţiia Râmului căriia putere sỉ lăţime 
asemenea nu au fostii nici o împărăție de cândũ 
ieste lumea, de măriia ei citește toate istoriile 
lumii, mai mare nu vei afla alta, nici în céste 
vacuri de acum, nici în cele trecute. De această 
împărăție vei afla și prorocii, ales de Daniil 
prorocul, cu dezlegarea visului lui 
Navohodonosor, împăratul Asiriei. 

De aceasta împărăție cântă și sfânta beserică, 
întăia slava, glas 2, la vecerniia nașterii 
domnului și Dumnezeului nostru Isus Hristos: 
Râăună Íäèíi íf + fëńňâutmu íf çÍčëè adecă: 
Cândũ Avgustũ unul stăpâniia tot pământul. 
Acest Avgust împărat al Râmului au fosti și în 
zilele lui au născut și mântuitoriul lumii, fiiul și 
cuvântul lui Dumnezeu din preacurata fecioară 
Mariia. 


Numele său trage de pe orașul Roma, noi 
zicem Râmul, care oraș ieste în Italiia, pre apa 
Tivrului curătoare în Marea Albă, cu cale de 
câteva zile mai jos de Râm, din izvoarăle 
munţilor Italiei început. Iară începutul 
împărăției acestiia, cum s-au și mai pomenit la 
capul cel dintâi, de Italia (care ieste mai veche 
decât Râmul și decât începutul împărăției, 
pentru acéia pricină s-au pus și întăi la Italia 
rândul), ieste din Troada, care o au răsipit-o 
elinii, sau cu altui nume grecii, trăgându multă 
vreme războaie cu troadenii pentru mare 
strâmbătatea lor, ce le făcusă grecilor troadenii, 
cu furtișagul Elenii, femeii lui Menelau, prin 
Alixandru, feciorul lui Priiam împăratul 
Troadei. Care făméie să să întoarcă grecilor 
pururea sfătuia doi domni din Troada, Antenor 
şi Enea, că întorcând-o, dzicea că s-a potolit 
vrajba cu grecii. Ci măzdind pre alți sănatori 
domni, ficiorul lui Priiam, să ţie cu dânsul, să 
nu să dea Elena, s-au trăgănatu sfada, pănă la 
stingerea de toti a Troadii, câtũ n-au hălăduit 
niminea altul, nici în cetate, nici în olatul ei, 
fără acei doi ce s-au pomânitii, Antenor și Enea, 
cu gloatile lor. Ori că știindu-i grecii că acâia 
sfătuia spre bine și nu i-au gonitii, ori că ei, ca 


niște oameni cunoscândũ la ce trage lucrul, s-au 
păzit de vreme, au iesitũ cu casile si cu oamenii 
săi, încărcaţi în vase. Din carei Antenor au 
discălicat Vineţiia pre pământul Italiei, iară 
Enea, pogorându-să mai jos, au abătut la malul 
iară al Italiei, unde stăpâniia Latinus-cra-iul o 
parte de Italia. Și îndemnatii și de prorocii lor 
pe atuncea păgâneşti, au început sfada cu acel 
craiu anume Latinus, de pre a căruia nume ieste 
limba latinească. 

Nu era încă cu oameni deși acele locuri 
aşezate pre acâle vremi și singur craiul mator de 
zile, numai cu o fată de trupul său care era 
logodită după un domnu de Italia anume 
Turnus, carile avea mulți domni de Italia 
neprietini. Pre acéia i-au tras Enea în tovărăşie 
împrotiva lui Turnus și a lui Latin-craiul și cu 
câteva războaie cu mare vărsare de sânge, 
infrângândũ pre Turnus, pănă sĩ la pierirea lui 
în război, au căutati lui Latin-craiũ a priimi 
pre troadéni în ţara sa, în Italiia și pre Enea 
ginere în locul lui Turnus, că lui Enea doamna îi 
murise de groază, cându au văzut arzândũ de 
toate părțile Troada. Așa s-au făcut, troadenii 
mosani Italiei, aşezaţi și legaţi întru sine cu 
italiienii, să trăiască troadânii pre limba și pre 


pravilile de giudeţe a italiienilor sĩ italiienii să 
priimească bozii și rugile sỉ obiceiurile de 
biserica troadenilor. 

Și dintr-acestũ Enea și fata lui Latin-craiul 
suntũ, din seminţie în seminţie, născuţi doi fraţi, 
anume Romul și Remu, carii au urzit orașul 
Roma. Şi zidindu pre jumătate Romul și pre 
jumătate de orasũ Rem și încă neînălțate 
zidurile, au veniti întru una din zile Rem să 
vază sporiul lucrului a frătine-sắu, în partea 
unde zidiia frate-său, Romul, și vrândũ să facă 
şagă, au sărit peste zidul frătine-sắu râzând. 
Înloc frate-său, luând semnii de piezi răi 
orașului, apucă un fuște și lovéste pe frati-său 
pen mijlocul trupului. Cade Rem mortii de rană, 
iară Romul, stândũ asupra trupului, au zis: Așa 
să petreacă toţi carii vor vrea să saie zidurile 
acéstea. Și au stătut, singur Romul și urzitorii 
orașului și crăiei, de pre a căruia nume ieste și 
numele orașului Roma, pănă astăzi și de pe 
Orasu si numele împărăției. 

Fost-au această împărăție din ceputul său, de 
la Romul craiul dintăi, supt crai, pănă la 
Tarcvinius cel Mândru, îi zic râmlenii 
Tarcvinius Superbus, adecă Mândru. Al aceluia 
un fecior ce avea, au făcut silă noaptea la casa 


unui domni, lipsind domnul de acasă, anume 
doamnii sale, Lucreţiia, care, după acâia silă din 
patũ nu s-au mai sculatii, ci au scris la bărbatul 
său, unde era, si la unchiu-său, vestit senator 
pre atuncea la Râm, anume Brut, să vie cum 
mai de sirg la dânsa, că ieste spre moarte. Și 
dacă au sositũ și au intrat în casă și unchiul acei 
fămei Lucretiei și bărbatui ei, au zis: Îngăduiți, 
nu vă apropiiareţi de patul mieu spurcatii de 
ficiorul lui Tarcvinii. Iară trupul de ieste și silit, 
nevinei mâle moartea mea va fi martor. Și au 
scos un cuţit, de suptũ perină, de acâia treabă 
gătit mai denainte și s-au loviti cu cuțitul întru 
inimă. Au năvălit bărbatul ei și unchiu-său la 
patii, ci în desertũ, că căzusă cuțitul cu rana 
adânci, din care, după câteva ceasuri au murit 
Lucreţiia. S-au făcut, o zarvă mare și turburare 
în tot orașul de o faptă ca aceasta şi s-au strânsũ 
tot orașul la Brut, cărora au arătatu tuturora 
fapta ce au făcut ficiorul craiului și cuțitul crunt 
de sângele nevinovatii fămei și silă. Și au stătut 
tot Râmul și înloc și olatele, de au jurat cu Brut, 
cum să nu mai sufere craiu asupra sa. Iară 
Tarcvinie, urât si părăsit de toţi și de slujitorii 
lui, pentru spurcata fapta acéia şi sila, au fugit 
la fran{ozi, cu carii, trăgândi ajutoriũ, s-au 


ispitit cu sila să coprinză iară scaunul Râmului, 
ci tot gonit și răsipit s-au întorsu și n-au mai 
dobânditũ ce au pierdut, în toată viiaţa sa, nici 
el, nici altul. 

Și de atuncea s-au cârmuitũ acea împărăție 
toti suptũ sfatul sinatorilor, cum vedem acum 
că să cârmuiéste Veneţiia, pănă la Avgust- 
chesar, 500 și mai bine de ani. De mirat lucru 
că această împărăție, la câtă putere și lățime au 
venitii, toti ?ntr-acéle 500 de ani, de suptù 
cârma sfetnicilor au crescut. Şi alegea ei din an 
în an câte doi mai mari, cărora cu numile 
boierii le zicea consules, adică capetile sfatului, 
că consilium lătinéste ieste sfatul. 

Și mai mare era acestii nume de boierie, 
consul, decât împerator, că acesta nume 
împerator era hatmanilor, carii ducea în vreo 
parte oștile şi trăiia acesti nume numai pănă 
era în oaste, cine era. Iară dacă să întorcea 
acasă sau la Râm, nime și nimărui nu să zicea 
împerator, ce iară pre numile ce avea dintăi. Va 
să zică împerator poruncitoriu, care nume apoi 
pentru mare izbândă ce făcea acei imperatores, 
adecă hatmanii, au căzut de să numescũ 
împărații cu acestũ nume și au ieșit mai mare și 
mai de cinste decâtũ numile crailor. 


Hotarăle acestii împărăţii a Râmului mai 
necoprinse suntu, că nu niscareva munţi sau ape 
curătoare, cum vedem acum că despartii crăie 
de crăie și împărăție de împărăție, ci din toate 
părțile le-au fosti hotarul Marea Ochianul, care 
încunjură pământul, incepândũ dispre părțile 
despre miază-noapte, Ochianul cela ce 
încunjură Englitera și totii acela Ochian și 
dispre apus, pe după Hișpania și Portogalia și de 
la părţile apusului să trage tot acela Ochian, 
încunjurândiu toti pământul despre amiazăzi, pe 
după Africa, noi zicem Barbarezii, pănă vine la 
Marea Roşie, care ieste între Eghipet şi Araviia. 
Câte împărăţii, craii, domnii, țări suntu, di le 
încunjura Ochianul, precum s-au pomeniti mai 
sus, toate supt ascultarea Împărăției Râmului au 
fost. 

Încă mai spre răsărit de la Marea Roșie, de la 
Ochianul de amiazăzi, tăind pre uscat Aravia, 
Asiria, Siria, pănă la muntele Caucas, între 
Hăndii și între părthi și de acolo pănă în Marea 
Caspiei şi Armeniile amândoao și câte ţări suntũ 
între Marea Caspiei și între Marea Neagră, 
ghiurgii, mingrelii, cerchiezii și alte țări și de 
acolo apa Donul și Volga, toate suptii ascultarea 
Râmului au fostii și de la Iuzbec hanii cei mari 


de la Râm lua steag de hănii. 

Cu Hăndiia numai nu au închiiat toată lumea 
dispre răsărit și veniia și de acolo multe ţări să 
să închine. Ci de la o vreme nici-i mai priimiia 
ca locuri depărtate. 

Și unghiul cestalalt, la Ochian, pre unde sunt 
acum șvezii și Dania și unghiul spre apa 
Renului, pre aceste țări nemf{esti că și șvezii sỉ 
danii tot nemți sunti și un neam sunt nu i-au 
putut supune nici într-un chip râmlénii, pănă la 
îndireptatul acei împărăţii în multe părți. Și 
câtă oaste au pierdut cu ném{ii, bătândũ 
războaie, cu céialaltă parte de lume nu o ar fi 
pierdut-o. Însă numai o parte de némți supuși n- 
au fost, iară cât ţine apa Renul și célelalte și 
peste apa Renului, multe locuri supuse au fosti, 
cum și Englitera și fran{ozii și toată Hispania. 
Caută acum cu cugetul întru atâta lungime și 
lăţime de lume, câte împărăţii mari suntũ acum, 
cum ieste Englitera, Franţozul, Hișpaniia, nemţii 
pănă la apa Renului; la Africa: Fesul, Liviile, 
Mareh, Afri, pănă mai tot Eghipetul, habeșii și 
Împărăţiia Asiriei, Persul, Armeniile, 
Capadochia, toată Gretia și Machidonia, Iliriia, 
Dachiia, unde suntem noi acum și alte ţări și 
ostroave şi pre Ochian și pre Marea Albă și pre 


Marea Neagră și pre Caspiia. La toate acestea 
iesiia pașii de la Râm, pre un an pre unile, la 
altile pre trei ani și mai mulţi. Câteva coale de 
hârtie s-ar mai lungi, de ași sta a pomeni anume 
țările toate. Pașii iesiia și la ţările jidovesti, la 
Ierusalim, de la această împărăție, de care lucru 
deschis te va învăţa sfânta Evanghelie, a patru 
evangheliști. O seamă de țări mai depărtate 
dintr-acâstea supt crai birnici le lăsa: la Africa, 
ales la Eghipet, Armenia, iară celelalte, cum 
ieste Spania, Englitera, fran{ozii, nâmţii, pănă la 
apa Renului, Italiia, Ţările Greceşti, toate ţările 
Ierusalimului, Anadolul, ostroavele, tot cu 
senatorii Râmului să cârmuia. Pentru acâia au 
zis un filosof al lui Pir, craiul epiroţilor, adecă al 
arbănașilor cândũ l-au trimis în solie la Râm, că 
au văzut sfatul lor de împărați adunati. 

Ci câtũ ne trebuiéste la rândul istorii noastre, 
ne ajunge de atâta de Împărăţiia Râmului. 


Capul al treilea - De Dachiia 


Dacă s-au început de Italiia a zice, de unde 
ieste venit neamul acestor ţări şi de Ìmpărătiia 
Râmului, de care împărăție suntũ discălicate 
céste ţări cu râmleni, vine rândul acum și 
locului acestuia, la ce loc au venitii acestii 
neam, din locurile cele dintăi. 

Locul dară acesta, unde ieste acum Moldova 
şi Ţara Muntenească ieste drepti Dachia cum și 
tot Ardealul cu Maramoroșul și cu Țara Oltului. 
Altă nume mai vechiu decâtu acesta, Dachia, nu 
aflu în toți câți suntii istorici, că de le-au zis 
cineva că ieste Schitiia, de pe schifi, adecă tătari 
căci au năbusitũ pre aceste locuri mai pre urmă 
tătarii si mai înainte de Atila, descălicătoriul 
Tărâi Ungurești și a ungurilor pre aceste locuri. 
Dachiia numele său cel vechii tot au ţinut la 
toți istoricii. Cum s-au zis, Schitia ieste direapta 
Iuzbecul, adecă Tartariia cea Mare și o parte de 
Împărăţiia Moscului. 


Dachii aceştia cu multe vacuri mai nainte de 
Hristos au aşezată locurile acestea. Pomenéste 
de dânșii Cvint Curţius istoricul, de faptile lui 
Alexandru Machidon (însă nu acea Alexandrie 
mincinoasă, care ieste pre limba noastră, plină 
de basne). El scrie Sahi, dahi, masagheti, tot un 
neam sunti, venit din părţile Hindiei pre acéste 
locuri, când încă lumea mai rară au fost în 
oameni. Și dintr-acești dahi noi zicem și grecii, 
dachi, iară latinii și lésii, datii să ţin sasii de 
Ardeal (şi pănă nu de multă au fosti și la noi în 
țară, iară la satile cele hănesti, la Bugeac sĩ 
acum suntii, de le zic testebani) că să tragi și au 
mari istorici martori. Limba lor iară așa véchie 
ieste; au price între sine cu némf{ii pentru mai 
de multe vacuri, carii suntũ mai vechi de dânșii, 
şi cestia că ném{ii au luat de la dânșii limba, 
iară nemții că sasii au ieșit de la dânșii, din 
Saxonia. Ci acéste prici le lăsămi la dânșii, noi 
numai pomenim cât slujaște rândul nostru la 
povéste. 

Hotarăle Dachiel, dispre răsăritũ ieste Nistrul 
apa, la istoricii cei vechi Tiras, iară dispre 
amiadzădzi Marea Neagră și Dunărea, dispre 
apus Panoniia, acum Ţările Budii, dispre 
miazănoapte Morava și Podolia în Crăiia 


Leșască, unde ieste și Camenița. Suntii o samă 
de istorici carii dau și Podolia și câmpul peste 
Nistru pănă la apa Buhului și peste Dunăre, 
Misiile amândoao, cărora le zicem noi acum 
Dobrogea sĩ o parte de Iliriia, să fie fostii de 
Dachiia. 

Puternică într-o vreme, cât supt vremea 
Împărăției Râmului supt Domentiian-împărată, 
iară la Dachia crăind Decheval-craiul, lua dachii 
o sumă de bani din visteriia Râmului, cum lua 
tătarii de Crâmu de la Moscũ şi de la lési, să nu 
le robească ţările, că prăda și dachii Italiia cu 
călărimea, pănă în zilele lui Traian-împăratul, 
ce au împărăţiti pre urma lui Domentian- 
împăratul.Pentru ei a fost ceva ce nu se putea 
uita. 


Capul al patrulea - De Traian- 
împăratul 


Traian, împăratul Râmului, al șaptelea după 
Avgustu-chesar, de neamul său șpaniol, 
coprinzându scaunul împărăției după 
Domentian și văzându la slăbiciune împărăţiia 
sosită, din rea și desfrânată cârma împăraţilor 
răi şi zburdati (că și Dioclitiian și cela lumii 
ocara şi tiranul Neron, totii înaintea lui Traian 
au fostii), întăi au asezatũ împărăţiia în ce era 
stricată si veniturile ei, apoi îndată s-au apucatu 
de oaste împrotiva tuturora carii ieșisă de suptũ 
ascultarea împărăţii ţări și întăi ales asupra 
dachilor, ţiitoriiul acestor părți. 

Așa să întărisă neamul dachilor asupra 
Împărăției Râmului, câtũ scriu istoricii, în zilele 
lui Domentian-împăratul și biru lua din 
vistieriia Râmului, pentru să nu strice ţările 
împărăției cu prăzi, că fiind neamul dachilor pre 


ac6le vremi călăreţi, prăda ţărâle ascultătoate 
de Împărăţiia Râmului cu călărimea, pănă și 
Italiia de prăzile lor nu hălăduia, cum am văzut 
în vacul nostru pre tătarii Crâmului, fiind mai 
puţini decâtũ oștile Moscului și a Crăiei Lesesti 
şi de la amundoao acestea neamuri lua daruri, 
pentru să nu facă cu ceambulurile lor 
stricăciune ţărâlor lor. 

Întăi, dară, Traian, marile şi vestit împărat, 
au făcut oaste împrotiva dachilor, cum scrie 
Dion, carile au scris viiafa acestui împărat și alți 
istorici după dânsul, 600.000 de oaste, slujitori 
de oaste au avut, fără altă mulțime, ce să trage 
dupe oști, ales după oști mari, mulțime, și au 
purces din Italiia spre acéste părți ale Dunării. 

Cum scrie Istoriia de patru monarhii ai lumii, 
de clătirea acestii împărăţii de la Râm spre 
acéste părţi, ca pre la 120 de ani după Hristos 
au fostii. Împrotiva căruia nici Decheval craiul 
dachilor așa fără război nu s-au lăsat, ci 
trecândũ cu oștile sale Dunărea, au stătut 
împrotiva lui Traianu, împăratul cu războiu în 
Ţările Misii, căriia îi zicem noi Dobrogea. 

Stătut-au un războiii mare si nu puţină 
vărsare de sânge, însă pre acâle vremi în toată 
lumea nu era altă oaste, nici mai temâinică, nici 


mai stătătoare, nici mai trainică la toate lipsele 
oștenești ca slujitorii Râmului, neînfrânți și din 
firea lor și cu tocmeala oștilor lor, care vedem 
acum la nemți tocmeala oștilor, toată bulucuri și 
pintre buluc si buluc loc deșertii, să aibă loc 
deschis și alte bulucuri, slobod meidan să aibă, 
cându ar trebui să dea ajutoriu bulucurilor celor 
ostenite în războiu sau înfrânte oaste proaspătă 
pre acéle slobode de oști maidanuri. Niciodată 
toate bulucurile încep războiul, ce cele tocmite 
în frunte și alte bulucuri cu mare tocmeală și 
méstersug stau în paza acelora ce fac războiul și 
aşa luptândũ multă vreme cu o parte de oști, 
alte părţi sta gata, netrudiţi, proaspătă oaste 
prelesne urnesci pre ceialaltă oaste, carea odată 
își varsă şi sloboade toată vârtutea. Că acea 
oaste ce sare toată odată, toată odată să și 
răsipâște. Cu aceasta tocmala a oștilor sale 
râmlenii au supus toată lumea. 

Marie tărie și neînfrântă avea și oastea 
machidonénilor pre vremea lor, ales tocmeala 
pedestrimei lor, căriia zicea ei falanx, însă era 
prea strânsă acea falanxu și la greu să lega 
pedestrasũ de pedestrașii. Cu mare greu să 
rumpe acâia oaste, că cu tocmala ei au călcat 
Alexandru Machidon tot răsăritul. Însă pe urma 


lui, dacă au început machidonenii a bate 
războaie cu râmlnii, pierdea războiul 
machidonénii, cum va vedea cine va ceti 
războiul lui Perseu, împăratul machidonénilor, 
cu Emilius, hatmanul Râmului. 

Auzit-am pre mulți dând vina aceasta, cum și 
lésii si moscalii și alte neamuri creștinești nu sar 
odată cu toţii la războiũ. Nu știu ce zic; ostile 
temeinice cu multe ceasuri, cu multe zile, bat 
un războiii și știu aceasta. Că întăi lésii și 
moscalii, de s-ar slobozi toată oastea odată, nici 
un războiii nu ar lua, ce toate le-ar piierde. Așa 
Decheval, craiul dachilor, luptându-să câteva 
zile să oprească oștile lui Traian, n-au putut 
birui, ci au purces oștile din războiu în răsipă. 

Traian-împăratul după izbândă au căzut, la 
apa Dunării, unde, sezândũ cu oștile, au 
adunatũ din toate dintr-acelea părţi și olate 
lucrători și au ziditii cu mare minune vacurilor 
pe urmă, pod peste Dunăre, de piatră, cu turnuri 
de piatră, carele să pomenâște pănă astăzi, 
Turnul Severinul. În Ţara Muntenească ieste 
acela loc; malul dincoace al acelui olatũ îi zicũ 
muntenii judeţul, cum ziceam noi ţinutul 
Jiiului. 

Cercat-am câtva din ce ieste, de au primenit 


numele său acesti turnũ, de-i zicũ Severinul, că 
acestu lucrũ, că l-au ziditũ Traian-împăratul și 
nu altul deplin și aievea, fără număr odoacă 
spun istoricii cândũ au făcut și podul, căruia cu 
ochii noștri am privit pragurile prin apa limpede 
a Dunării, cândũ am mersũ cu Dabija-vodă cu 
oștile la Uivar. Cum acel turnũ s-au schimbată 
numele și n-au ținut numele ziditoriului său, 
cum ţine șanțul Troianul pănă astăzi, a ști nu 
pociũ. Atâta numai, ori pre urmă că au trăiti 
acolo vreun domni cu acesti nume, Severin, 
cum spun și muntenii, ori pre numele vreunui 
pristav la lucrul lui sau la rădicatul lui, după ce 
să pustiisă întăi. 

Fost-au și un împăratii pre urma lui Traian, 
Severus, care nume și pre o piatră ce s-au aflatũ 
la cetătuia năruită la Galaţi am cetitũ însumi eu 
Severus imperator romanorum, adecă Săverii 
împăratul râmlénilor. Însă numai atâta am putut 
ceti, célelalte slove, deși și aduc cu latinești, 
iară a înţel6ge limba latinească, nici într-un chip 
să pricépe. Cum pre un ban de aramă galben, 
iară la acea cetate năruită am aflatu, câtũ un ort 
de mare, nimenea nu poate mai mult a dizlega 
fără: Marchiianopolis. Iară turnul acela și podul 
peste Dunăre, nimenea altul, ci Traianu- 


împăratul, ca și șanțul Troianul, l-au făcut; nu 
vei afla din sute de istorici într-alt chip. 

După ce au gătitũ podul peste Dunăre, Traian 
au trecut toată oastea peste Dunăre, dincoace în 
ceasta parte, în pământul unde ieste acum Ţara 
Muntenească. Și i-au iesitũ iară cu oștile sale 
Decheval, craiul dachilor, la care războiu stându 
tare dachii și craiul cu ei, însuși craiul au pieritũ 
la acel războii. Şi așa au purces, după acel 
războiii pierdut și pierirea craiului lor, totii 
neamul dachilor în răsipă de pe acéste țări, 
unde ieste acum Ţara Muntenească și țara 
noastră, Moldova. Câtă ţară au și rămas pre loc, 
prostime, țărani, toată o au scos-o Traian de pe 
ac6ste locuri peste munţii care desparte Ţara 
Ungurească dinspre noi. Iară aicea, îmbe aceste 
țări, și Tara Mutenească și Ţara Moldovei, de la 
Dunăre pănă suptũ munţi și pănă în Marea 
Neagră și de la apa Nistrului pănă iară supt 
munţi, tot cu râmleni şi căsași au asedzat și mai 
mulți oșteni, precum zică ei: colonia romana, 
adecă discălecarea Râmului. Și aşa ieste 
discălecatul cel dintăi acestor ţări cu râmleni. 
Cine ar vrea să știe, să vază și cu ochii martorii, 
citească pre istoricul Dion, carile au scris viiata 
lui Traian-împăratul și pe Evtropii, carile au 


scris viiață lui Adriian-împăratul iară al 
Râmului și pre Bonfin istoricul ungur și din alți 
istorici, anume: Carion, Cavaţii, Silvius, 
Cromver leah, Piasenschii de Premisla, Gvagnin 
litfan și mai ales și din cești mai de curândũ: 
Topeltin de Mediiași, iscusit istoric, carile de- 
amăruntul din Dion scrie de neamul ţărilor 
acestora și ales de descălicatul cel dintăi pe 
acéste părți de lume, de Traian-împăratul. 

Măcară că capetile dachilor, domnii cu toate 
casile lor, s-au tras toți peste munţi în Ardeal și 
de acolo s-au închinatii cu toţii la Traian- 
împăratul, toti nu i-au crezut, ce și peste munți 
pentre dachi au discălicatũ râmlni, pentru să 
nu mai poată a-și rădica capul dachii împrotiva 
împărățţii, carii vedem și pănă astăzi în tot 
Ardealul și în țările de sus cele ungurești mai în 
jumătate cu ungurii, români, adecă râmlâni, 
suntũ lăcuitori pănă astăzi. 

Era acesti obiceiă la Împărăţiia Râmului 
dacă să umplea Italiia, dricul împărăţii, de 
lăcuitori, de nu le ajungea, nici-i biruia 
pământul cu hrana, scotea cu sorți căsași di pen 
orașă și de prin sate și-i muta la altă ţară, unde 
vedea părți mai rari de lăcuitori, sau unde 
vediia că să rădica de suptii ascultarea împărăţii 


vreo ţară, acolo cu sutile de mii de case să muta 
şi le împărţiia locuri si zicea acei discălicături 
noao: colonia romana, adecă discălicarea 
Râmului. De care colonie a lor ieste plină lumea 
şi la Asiia, adecă Anadol și la Africa, căriia îi 
zicem noi Barbarezii, și la Hispaniia si pre apa 
Renului, la nemți și la fran{ozi. Și la Rumele, în 
Ţările Grecesti, un neam ce le zicem coţovlah, 
colonia Râmului ieste. 

Litva în Crăiia Leșască direpți râmleni suntu, 
însă acel neam al Litvei nu de râmleni aduși 
suntii pre acele locuri, unde lăcuiesci acum, ci 
de tirăniia lui Neron împăratului al Râmului. 
Multe case mari cu gloatile sale, cu domnul lor 
Lizbon, fugând de răotăţile lui Neron la nemți și 
de acolo cumpărându-și vase de mare, pre 
marea céia ce lovéste la Gdansca au mersi, 
pănă la Liflantu, o ţară, și de acolo 
descălecândũ malul, s-au lătitũ pănă unde ieste 
Litva acum. Mulţi ani suptũ ascultarea rusilor 
au fosti, pănă înmulțindu-să din an în an, apoi 
ei au supus pre rusi, de le suntii vecini rusii acei 
a toate ţări. 

De ar întreba neștine: Atâtea colonii în lume, 
de unde așa mulțime discălicate, numai de la 
Italia să iasă atâtea ţări descălicate dintr-însa? 


Trebuiéste să știe că într-acâia ţară au fosti pe 
acélea vacuri scaunul împărăției, orașul Râmul, 
care orașii, nu cum suntũ acum împărăţiile, ci 
au ținut toată lumea de la apus, aproape și pănă 
totii răsăritul, fără puţine împărăţii la răsăritiă, 
pre carii amu nici-i primiia. lară soli toate ţările 
acélea cu daruri trimitea. Spre miazăzi și pănă 
unde să închide lumea cu Ochiianul, suptũ 
Ìmpărătiia Râmului au fostii şi spre 
miiazănoapte numai niște unghiuri, pe lângă 
mări nemţești, unde ieste acum Crăiia Daniei și 
a Șvedului, acelea ţări drepte nemţeşti suntu și 
un neam acâlea numai au hălăduitu, de n-au 
fostii supuse suptũ Râm niciodată. Curia dară 
din toată lumea la Italiia, să fie și în volniciia 
Italiei șpani, adecă șleahtici. 

Și a doao pricină, nu ieste în toată lumea altă 
parte de lume pământi ca Italiia, de tot 
bivșugul și dezmierdatũ, cât bine i-au zis raiul 
pământului. 

A treia pricină și mai mare decâtũ acele doao 
ce s-au pomenitu, că râmlânii din toată lumea 
lua a zécea din oameni tineri, cum lua turcii din 
Rumele; zicea râmlenii acelor oameni obsides, 
adecă zalog de credinţă tărâlor. Şi pre aceia 
punea de-i învăţa ca la școală oșteniia și carii 


era pre la scoale, încă suptũ steaguri le zicea 
tirones (sfântul mucenic Theodor Tiron, dintru 
acei slujitori au fostii). Iară dacă să învaţă bine 
cum va purta sulița, cum va muta pavă{a, cum 
va întoarce sabiia, îi scotea la războiu și cu 
vréme din tirones iesiia, de le zicea veteranii, 
adecă slujitorii vechiu, bătrân. Acestor 
veteranii apoi îmbătrâniţi în slujbe vestite îi 
scotea de suptũ steaguri și le da pre la orașă și 
la sate locuri de casă, de vii, de grădini, de 
pământuri și așa să umplea Italiia cu mulțime 
de oameni, câtũ nu-i coprindea pământul. 

Multe obiceiuri de ale Râmului suntu acum la 
turci ca acéstea, ce iau și ei de a zecea oameni și 
iară așa îi împart pre la grădini întăi, apoi în 
ceata ienicerilor și fac și ei apoi din slujitori 
bătrâni oturaci, curugii și timaruri. Toate 
acestea sỉ altile multe obicéiuri de la Împărăţiia 
Râmului sunti, că și ienicerii cum suntii acum 
la turci, la Râm pritoriiani, adecă pedestrime de 
divan le zice, cum la turci culogli și așa 
bulucurile pre numere: biringi, ichingi, iuciungi,; 
la râmléni primani, secundani, terțiiani, 
cvartani, tot pre numere bulucurile, adecă: cei 
dintăi, cei ai doilea, cei ai treilea, cei ai 
patrulea, pre număru să știia bulucurile. Și nu-i 


divă că la turci vedem obicéiurile acestea, care 
au fostă și la Împărăţiia Râmului, căci că 
Tarigradul și câte țări țin turcii în ceastă parte 
de lume, care să chiamă Evropa, parte de 
Împărăţiia Râmului ieste. 

Alexandru Machidon pe vrémile împărăției 
sale încă au făcut pre numele său colonii și întăi 
la Eghipet acel vestitũ orașii, Alexandriia, unde 
să scură apa Nilului în mare, iarăș și pre apa 
Donului și pre apa Hăndului și la perși au 
discălicatii orașă și olate pre numele său. De ar 
hi acum Istratie logofătul și fiiu-său un Simeon 
Dascalul și nepotu-său, un Misail Călugărul, 
cum s-ar apuca de aceasta poveste cu basnile 
lor, cele ce au scris că rădăcina acestui neam, 
carele ieste acum pre acâste locuri, din temniţile 
Râmului ieste? Că Traian-împăratul adevărat că 
de la Râm au adus și căsași, adică de la Italiia sĩ 
așa ieste: si căsași au adus, iară nu din temnitele 
Râmului, ci orosani căsași, săteni, tot din 
slujitori așezați. Și casă de domni au asezatũ 
aicea pre la cetăți. Cum și Dragos-vodă mare 
năpaste îi ieste să fie fost păstor, pre mărtoriia 
maramoresenilor, cu urechile mele am auziti că 
au fosti ficior unui Bogdan-vodă, născut din 
Maramoros, după ce au scos de aicea mulțimea 


de tătari și cu bulgărimea de la Volga năbușiți și 
apoi pre urmă și Attila cu ungurii. 

Din temnițe cu sutele de mii de oameni cum 
s-ar afla? Și apoi fămei, iară atâta tãlhărite? 
Deci, unde ieste şi cât vac ieste de când au venit 
Traian pre aicea și când s-au bătut Laslo, craiul 
unguresc, cu tătarii? Între Traian și între Laslo- 
craiul 800 de ani sunt. Și au scris ei, acești 
istorici, Istratie logofătul și Simion Dascalul și 
Misail Călugărul că acest Laslo au cersut de la 
Râm oameni. Și neamul românilor acum trăia 
cu domnii săi în Maramoroș, cești dincoace, iar 
cei dincolo, dispre munteni, pre apa Oltului. Nu 
să prinde dară, cum zic aicea: manno, tigănéste. 

Asezândũ Traian și domni prin cetăţi, cum zic 
la lési, castaleani cinesi domnul cu olatul său: 
dominus după latinie ieste la noi: domnu iar pre 
la toate marginile și locuri alese oșteni, cu nume 
pre atuncea țărilor acestora, unde ieste acum 
Moldova și Ţara Muntenească, Dachiia Inferior, 
adecă Dachiia de Jos, iară Ardealului și părților 
celorlalte de sus, precum s-au pomeniti de 
hotarul Dachiei, în capul de Dachiia, Dachiia 
Superior adecă Dachia de Sus. Şi suptii acel 
nume au trăitii aceste ţări, pănă la al doilea 
discălicati cu Dragoș-vodă. Și acum mulţi ne zic 


noao, ţării noastre și Ţării Muntenésti, streinii, 
Daţiia, însă norodul, neamul lăcuitorilor, nu ș- 
au schimbatii numele său, ci tot romanus, apoi 
cu vréme și îndelungate vacuri romani, apoi 
rumâni pănă astăzi. Și ţările megiiașii, știind de 
unde au iesitũ neamul acesta, că de la Italia, 
cării ţări îi zicu streinii vlah, vloh, unii zic 
valios, ungurii olaș de pe vloh, adecă italian, au 
zis vlah și munténii Valahiia, mai târziu. 

După așezarea cu râmlâni pre acéste ţări, 
Traian-împăratu au purces pre Dunăre în jos cu 
oștile sale, de care s-au pomenită de vechi 
istorici că 600.000 de osténi numai de războiũ 
au avutũ. Și trecând apa Sirétiului, apoi Prutul, 
Nistrul, Buhul, Niprul, Donul, care ape acâstea 
toate pre atuncea cu alt nume au fosti, nu cu 
acéstea de acum. Sirétiului numea Halut, și 
acum istoriile vechi scriu Prutului Hierasus, 
Nistrului Tiras, Buhului Hipan, Niprului 
Borestines, Donului Tanais. Și această apă 
Tanais, Donul, împarte Asiia de la Evropa, cum 
desparte la Țarigrad boazul de mare între 
Țarigrad și între Schiuder. Tarigradul singur și 
cu Galata de Evropa ieste, iară Schiuderiul 
dincolo de Boazu Anadol, căruia îi zicu istoricii 
Asiia. 


Că în patru părți împart istoricii lumea: 
răsăritului zic, cu toate împărăţii, acei părți 
Asiia, părţilor dispre miazăzi, câte ţări suntu, 
Africa, parfilor dispre apus și dispre 
miazănoapte, Evropa. A patra parte ieste 
America, care parte așa ieste depărtată și vine 
cum ar fi suptũ noi, că cându ieste la noi zică, la 
dânșii atuncea ieste noapte și cândũ la noi 
noapte, la dânșii zică, că fiind pământul 
rătundu, cum ar hi împrotiva noastră, suptũ noi 
acea parte ieste. 

Ac6stea dară doao părți de lume, Evropa și 
Asia, dispre părţile de miazănoapte desparte 
Donul, iară într-acoace împarte Marea Neagră și 
bogazul cela ce să scură Marea Neagră în Marea 
Albă, tocma supt orașul Tarigradului și în gios 
pre Marea Albă pănă unde cade apa Nilului în 
Marea Albă și Nilul desparte Asiia de Africa. De 
la Nil să începe Africa și Eghiptul amu nu de 
Asiia, ci de Africa ieste, cum toate ţările câte 
suntii de la malul Nilului, pănă să închide cu 
Marea Ochianului, carea încunjură pământul, 
alăturea cu Marea Albă, pănă să cură și Marea 
Albă în Ochian, la Hispania, dincolo Africa, 
dincoace Evropia, Hispaniia de Evropa, Fesul, 
dincolo de Marea Albă, de Africa. Acestea 


pomenindu-să pentru deșchisul minţii, să să 
înţeleagă statul lumii, ne întoarcem la istoriia 
noastră de Traian, cum nu s-au îndăstulatiă cu 
atâta parte de lume, câtii au călcati cu oștile 
sale, de au trecut toată Evropa pe dincolo pănă 
la apa Donului, care apă din inima Ţărâlor 
Moschicești iese şi cade în Marea Neagră, la 
Crâm, ci trecândũ Donul, au călcatii și Asiia, 
lovindũ pre la Iuzbec, mari ţări tătărăsti. Iară de 
la Iuzbec, pe după Marea Caspiei, care mare 
desparte Cazanul și Azderhanul de Ţările 
Persului, pe la Bahtri și acolo, pin Ţările 
Persului și prin Asiria la Eghipet, unde la 
Eghipet, de boala ce-i zic desintiria, adecă 
deznodarea vintrelui, și-au sfârșitu viia{a. 

De acesti vestitũ împărat ai și șanțul 
Troianul, săpat de oștile lui în vécinica 
pomenire, începândii din Ţara Muntenească, 
peste toate apele acestea, care s-au pomeniti, 
Sirétiul, Prutul, Nistrul, Buhul, Niprul, pănă la 
Don, totii acestu san{u, carile îl vedem aicea la 
noi. Eu l-am trecut aproape de Nipru, pre la un 
târgũ anume Vciorasnoe, tot pre câmpii, acel 
orasũ nu departe de Chiov ieste, și Chiovul ieste 
pre apa Niprului și presémne cum mérge șanțul, 
apa Niprului, mai sus de Chiov o au trecut-o 


Traianũ cu oștile sale. 

Să află unii de zici că acestũ san{ũ, carile îl 
vedem pănă astăzi suptii acestii nume, Troian, 
să fie săpatu pentru sprijineala dispre tătari, 
închizându locul dispre câmpi de năvala 
prăzilor tătărăști, în care era și răposatul 
Panaiotachie terzimanul cel mare și vestit pe 
vrémea lui la împărăție. Nu știu unde și la ce 
istorii va fi cetit acesti lucru. La voroavă cu 
mine pentru șanțul acesta, au dat samă că un 
istoric, anume Bonfin, ungur, pomenéste de 
san{ul acesta. Cum mi să pare, cine atâta loc de 
lume, începându din Țara Muntenească, pănă 
peste apa Donului ar hi putut apăra peste toti 
locul? Şi aicea la noi, să zicem că de la capul 
șanțului, de unde să începe totul, pe deasupra 
Galaţilor, alăturea cu Dunărea mérge pre 
aproape și peste Prut, iar nu departe de Dunăre, 
pre la satul turcesc acum, Troianul; dară deci 
unde să dipărtează la câmpi și de la Dunăre și 
de la Marea Neagră, iar peste apa Nistrului, ca 
mai departe merge peste câmpi pe la târgul 
Vciorasnoe, pre unde l-am trecut eu, mai pe din 
sus de Chiov lovéste la Nipru și de la Niprul cu 
mai mare depărtime de mare, la Don. Cum zică, 
cine ar fi putut apăra atâta loc Bahtri, sau 


Bahtriana, în Afganistanul de azi. şi ţine? Că de 
au fostii aicea ţara discălicată des de Traian, 
cum ieste între aceste ape, Prutul și Nistrul, 
dară de la Nistru pănă la Nipru și de la Niprul 
pănă la apa Donului și Traian-împăratul prin 
pustii au mersi. Așa şi lui Panaiotachie i-am 
răspunsũ, la ce n-au știut cum mi-a mai 
răspunde. Așa zic și celorlalți, câți au mai scris, 
așa și lui Bonfin, de au scris așa, cum să fie 
san{ul acéla săpat de vreo sprijineală de tătari. 
Mai de crezut suntũ acéia carii ţin că Traianu- 
împăratul au săpat acesta san{u în vécinica 
pomenire şi veste și să să știe sleavul ostii de 
ceia carii să tragũ după oști mari, niguţători și 
oșteni, cum vedem și acum pre împărații 
turceşti și vezirii lor, pre unde mergũ cu oștile, 
fac movile pe șleavul oștilor și pentru véstea și 
pentru îndireptarea celora ce vin, ori oștâni, ori 
olăcari, ori nigu{ători, pre urmă dupre oști. Nici 
te mira cu cine ar fi săpatii un san†ũ mare ca 
acesta căci cu mult mai mare au fost, numai cu 
vremi îndelungate s-au năruit și mâlit o oaste de 
600.000 de oameni numai slujitori, fără alte 
mulţime. Într-o zi o sută de mii de oameni să să 
înșire în rând unul lângă altul, să arunce lutul 
cines dreptũ sine, caută cât loc pot coprinde 


100.000 de oameni. Pre ușoară socoteală: loc de 
doao mile de céle mari, de nu și trei mile vor 
coprinde 100.000 de oameni, un conac întreg să 
face de oaste mare. Și la 600.000 de oameni, a 
şasea zi într-o săptămână o dată unui om vine 
rândul la săpat. Și acestii număr al oștii acelui 
împăratii, fără altă mulțime ce să trăgea după 
oști, scrie Dion istoricul, carile au scris viia{a și 
faptile acestui împărat și Evtropii istoricul, 
carile au scris viiaţa lui Adrian-împăratul, 
ginerile lui Traian, carile, după moartea lui 
Traianu, el au stătut împăratii Râmului. Și 
acesta Adrian au făcut Odriiul, orașul, pre 
numele său, unde să împreună trei ape: Tungea, 
Marița și Arta în pământul Trachiei. 

Cu acéste oști Traian, căruia numele în 
Istoriile Râmului Ulpius Traianus, au călcatu 
această parte de lume, călcate și de alții cu 
oștile Râmului, mai nainte de dânsul de 
Pompeiu cel Mare și de Iulie Chesariul și de 
Avgust Chesar, însă nu pre aicea, ci pe la perși. 
Iară acesta împărat Traianu pre aici au venitu și 
au încunjurati aceasta parte de lume, cum s-au 
pomenitu, și iel au discălicat neamul, seminfiia 
care trăieşte pănă acum în Moldova și în Ţara 
Muntenească și cât norod ieste în Ardeal cu 


acesti nume: român. 


Cap al cincilea - Aicea vine 
rândul să pomenim de 
cetăţile ce se află aicea în ară 
la noi 


Aice ne trage rândul a pomeni de cetăţile 
țărâlor acestora; câte sunt acmũ și-n Bugeag și 
aice la noi în ţară și de faţă ce stau și alte 
năruite, cât de-biia să cunoscu că au fostii cetăți 
şi câte sunt în Ţara Muntenească. Mare nevoie 
este a scrie de dânsăle, de cine ar fii făcute, că 
cât amu nevoit și câtũ amu cercat să știu ceva, 
de ce niiam făcute sunt, un cuvânt, o pomenire 
n-am putut afla; cu mare jele. Şi oricum, într-alt 
chip a fi nu poate, numai ce sunt făcute de 
dachii cei vechi. Că întăiu Cetatea Albă, mai 
înainte de Traian au fost, că Avgustu-chesariul, 
care împătat a Râmului acmu triimitea și el 
boierii cei gresifi la închisoare, cum dzic turcii, 


surgun, la Cetatea Albă, unde și pe un dascal 
anume Poblius Ovidius, l-au trimis pentru niște 
stihuri de dragoste, ce scrisese acel dascal, de 
îndemnase Râmul la curvie, carele au și murit în 
Cetatea Albă. Și o baltă ce ieste acolo, Vidovul, 
pre numele acelui Ovidius ieste. 

Și asea și acestealalte cetăţi, cum ieste 
Suceava, Neamtul, Hotinul, Tighinea; însă 
pândzăle la toate cetăţile acestea, cela cu al 
doilea rândũ, de domnii sunt adaose, cum să pot 
vedea că toate au pândză și-ndoite suntũ. Céle 
mai vechi mai mici sunt și ca nişte caștele, 
adecă turnuri, au fostii, precum și tocmite. 
Cearcă la turnul cetăţii Sucevii dispre 
amiadzădzi, unde scrie sus că ieste tocmit de 
Irimie-vodă și la porta cetăţii vei afla numele lui 
Despot-vodă, care slove pe lângă buor le-am 
cetit eu sângur. 

Și asè, de pre Cetatea Albă luând dovadă, că 
aceiia cetate cu mult mai înainte au fosti de 
Traian, poate fi céstelalte de râmleni, după ce 
au descălecat Traian aice. Din ceste neamuri, al 
triilea să le fie făcut nu încape, fără una, cum 
am înţeles de cetatea Sorocii, să fie făcută de un 
Pătru-vodă, de care lucru mult mă mir că 
Urechii vornicul nu pomenéste. Aflu pomenită 


cetatea Chilii, carii o scrie în v leat 6973 (1465) 
că au luat-o Ștefan-vodă cel Bun de la turci, s- 
apoi la v let 6987 (1479) iunie 22 dzăli, că în 
cestu an au început Ștefan-vodă a zidi cetatea 
Chilii și au si săvârsit-o într-acelaș an. Dar mă 
mir cum încape acestu lucru, că întăiii scrie că 
au răscumpărat-o de la turci, închinată de 
nevoie, s-apoi să o zidească, cum va fi acel 
lucru? Aşi dzice că acel zidit de dzice, să o fie 
tocmit. Dar la v let 6973 păn la v let 6987, 14 
ani suntũ; cini ar fi stricat, și nice scrie să fie 
stricat-o cineva acești 14 ani. Citește 
gheografiile ceste de curândi și vei afla în 
Historiile Tarigradului că imprumutândũ cu 
bani ianovezii pre împăratul Tarigradului, de 
oști împrotiva turcilor, le-au dat zalog Crâmul și 
acesta parte de loc, unghiul Mării Negre, cu 
scălile lui, unde este acmu Bugeacul. Și atunce 
ianovedzii au făcutii Chiliia pe Dunăre şi Chiefè, 
care ieste pre malul mării în Crâmũ; Chiefè are 
alti nume Theodoziia, la Historiie. 

Să află și de greci făcute cetăţi, cum este 
Turnul Neovtolem, o cetate pustie, îmi pare să 
fie pe Cogâlnic, în Bugeagũ; tătarii și ai noștri îi 
dzic Tatar-Bunar, că Neoptolem este nume 
grecescu. 


Altele multe, cărora stau năruiturile, de-biia 
semnele să cunoscu, cum ieste mai sus de 
Gălaţi, ce-i dzic Gherghina și pre Milcov, mai 
sus de Focseni, de care pomenéste Urechie 
vornicul că o chema Crăciuna. Și tot pe o 
poveste stau și cele câte să află în Ţara 
Muntenească, sau de dachi sau altele de râmleni 
făcute sunt. La podul lui Traian peste Dunăre, în 
Țara Muntenească (Românească), la giudetul 
Jiiului, ieste iar năruită o cetăţuie, aciè adevărat 
de cine ieste făcută, cu numele Săverinul ieste, 
de care și mai sus s-au pomenit. Așijderea și 
peste Dunăre au făcut pod, lucru de mirat, 
pecum mărturisește şi Dion la Viiaţa lui Traian, 
a căruia pod și astădzi să cunoscii pragurile în 
apă. Şi mai încolo pe Dunăre, în preajma, ieste 
turnișorul Săverinului, de Săver-împăratul făcut 
şi atâta. Iar pe ce vreme au făcut Săver nu scrie. 
Iar la alţi historici, cum la Dion carii au scris 
Viiaţa lui Traian, asè și la Topeltin, să află scris 
lătinéste: Traiani aeterna columna pe româniia: 
A lui Traian, vecinicul stâlpul. Ce dintri aceste 
să cunoști că une cetăți într-acesti ţări și de 
râmleni sunt făcute. 

La năruiturile cetăţii de la Gălaţi, din sus, 
unde cade Bârladul în Dunăre, s-au aflat un ban 


de aramă galbăn și de mare cât un ort, nu mai 
gios, în carele slovele nu s-au putut ceti de cie 
ce știu lătinéste, fără unii ce ştiu mai bine 
grecește dzic că scrie Marchiianopolis, și 
samănă așea, iară celelalte slove de înţeles nu 
suntu. 

Asijderea o piiatră mare adusă la Gălaţi la 
biserica Dii, mai mult nu s-au putut înțelege, făr 
de atâta, lătinéste: Severus imperator 
romanorum; iar românéste: Sever a Râmului 
împărat. Și acei cetăți dzicũ Gherghina. 

Iar banul ce au aflat mai gios de Roman, iar 
la năruitura unii cetăţi, de care cât sestacii cei 
de patru bani lesesti și mai gros, de aramă roșie 
şi chipul domnului suptũ pălărie nemțască și-n 
pregiur slove sârbești: wlÍöú šwẽäfâáeiè: tatăl 
Moldovei, iar dintr-altă parte scrie: hereghia de 
Moldova. Acii hereghiia lătinéste să dzice: 
hereditas, adecă: strămoșie. 

Pentru aceia dzicu de cetăţi că unile de 
domnii acmu, după a doa descălecătura a ţărilor 
suntu făcute, adecă zidite. 

Și asea, cât s-au putut şti de cetăţi, acéste 
suntii acestor țări, că sunt unele făcute de 
dachii, cum ieste deschis la Cetatea Albă, 
celelalte și de râmleni și unele mai pe urmă și 


de domniele ţării. Și atâta putem ști de cetăţile 
carii să află într-această ţară. 


Capul al șaselea - De 
numerile neamului acestor 
țări și de port și de limba 
graiului, de unde au luat, 
așijderea și de tunsura, carei 
să află și acmu la prostime pe 
supt munte, lăcuitorii ce suntu 
și de lege creștinească, de 
unde au luat 

izvor suntu, numile care au și în de sine și la 
alte țări streine si măcară că nici un neam nu 
ieste în toată lumea să aibă numai un nume, ci 
unile dispre capetile cele dintăi a vreunui norod 
stăpânitoare, alte nume suntu di pre locuri, de 


unde suntu începute, multe di pre cetăţi mari, 
multe de pre ape vestite. Cum vedem neamul 
nemţescii suptũ aceste numere: întăi și mai ales 
şi mai de cinste: alamani şi aşa le zic istoriile 
céle vechi și turcii; al doilea nume: gherman, 
adecă doi fraţi, latinéste ghermanus; o seamă de 
istorici le zicii tevtones, di pre capul lor Tevton, 
italiianii zicu tudesco, poate fi iară di pre 
Tevton; lésii, moscalii, noi zicem nemți. Mai 
apoi alte numere despărțite ca crăngile dintr-un 
copaciũ: șvedzii, danii, franţozii, saxonii, 
belghii, batavii si alte țări mai mărunte, totu din 
rădăcina cea véche a alamanilor crăngi și părți 
suntu. 

Așa hișpanii; ibării, tiltiberii, portogalii, iară 
tot un neam suntii; fran{ozii, galii tot un neam 
suntii. Turcii, de pre locul lor, Turhistan, de pe 
capul lor cel dintăi Osmangic: otomani, 
osmanlâi. Moscalii, rusii, bolgarii, sârbii, 
harvatfii, slovaţii, bohemii, ratii, polatii totu un 
neam slovenescu suntu, fără alte numere ce 
suntu la streini. Că întăi acestui neam grecii le- 
au zis savromatis, de pe ochi mierăi și albeneți, 
adecă ochi de șopârlă. Tătarii, tartari, de pe apa 
Tartara, schitii de pe sălbătăcie, nohai. Așa 
toate neamurile suptũ multe numere toate 


suntu. Ungurii: huni, maghiari, ugrii, iară sasii: 
dachii, sații, goții, masaghetii. Și acéstea nu 
toate numerile, numai unile dintr-însile ţi le-am 
însemnată, pentru înţelesul numerilor mai lesne 
neamului și acestor țări, Moldovei și Tărâi 
Muntenesti şi românilor din Ardeal. 

Așa și neamul acésta, de carele scriem, al 
țărâlor acestora, numele vechii și mai direptũ 
ieste rumân, adecă râmlean, de la Roma. Acest 
nume de la discălicatul lor de Traian, și cât au 
trăit pănă la pustiirea lor di pre acéste locuri și 
cât au trăitii în munti, în Maramoroș și pe Olt, 
tot acest nume au ţinut și tin pănă astăzi și încă 
mai bine munt6nii decât moldovenii, că ei și 
acum zic şi scriu țara sa rumânească, ca și 
românii cei din Ardeal. 

Iară streinii și ţările împrejur le-au pus acestu 
nume vlah, de pe vloh, cum s-au mai pomenit, 
valios, valascos, olah, voloșin, tot de la streini 
suntu puse aceste numere, de pre Italiia, cărora 
zic vloh. Apoi mai târziu, turcii, de pre numere 
domnului carile au închinat ţara întăi la turci, 
ne zic bogdani, muntenilor cara-vlah, grecii 
bogdano-vlah, muntânilor vlahos. Că acesti 
nume, moldovan, ieste de pre apa Moldovei, 
după al doilea discălicatul aceștii ţări de 


Dragoșu-vodă. Şi munténilor, ori de pe munte, 
muntean, ori de pe Olt, olteani, că lésii așa le 
zic, molteani. 

Măcară dară că și la istorii și la graiul și 
streinilor si înde sine cu vreme, cu vacuri, cu 
primenéle au și dobândescũ și alte numere, iară 
acela carile ieste vechiii nume stă întemeiat și 
înrădăcinat: rumân. Cum vedem că, măcară că 
ne răspundem acum moldoveni, iară nu 
întrebăm: știi moldovenéste?, ce știi 
românéste?, adecă râmlenéste, puţin nu zicem: 
s{is romanite? pre limba latinească. Stă dară 
numele cel vechiũ ca un temei neclătit, deși 
adaog ori vrémile îndelungate, ori streini adaog 
şi alte numere, iară cela din rădăcină nu să 
mută. Și așa ieste acestor ţări și tărâi noastre, 
Moldovei și Tărâi Muntenesti numele cel 
direptii de moșie, ieste rumân, cum să răspundi 
şi acum toți acéia din Ţările Ungurești lắcuitori 
şi muntenii ţara lor și scriu și răspundu cu 
graiul: Ţara Românească. 

Și acestii nume vlah de la turci și de la greci 
ieste, de la nemți vallios, de la frantoji valahos, 
de la lési voloșin, de la moscali și de la rusi tot 
așa volosin și de la unguri olah; acesta nume tot 
de pe vloh ieste și vloh ieste italiianũ, din care 


țări a vlohului, adecă a Italiei, au pornitii 
Traian, împăratul Râmului, fără număr mulțime 
de norod și i-au asezatu în aceste ţări a Dachiei 
cei vechi. Să fie acest nume vlah de pre Fleac 
hatmanul Râmului, precum scriu unii, basne 
suntu. 

Și aşa dovedindii numele neamului acestuia, 
cum vezi din isto-rici mari și mărturiia țărâlor 
înprejur, ne trage rândul a pomeni de portul. 
Care acum portul stătătoriii ca numele și ca 
limba nu ieste, ci ia un neam de la alt neam 
porturile cu vreme. La care schimbarea hainelor 
face şi locul, de le caută a face și îmbrăcăminte 
trupului, precum ieste firea ceriului a vreunii 
părți de lume. Că întăi la aceste părți de lume, 
unde trăéscũ moscalii, rusii, tătarii, să fie omul 
îmbrăcat în haine fran{ozesti, ar crăpa de frigu. 
Și măcară și la noi pre aicea ce ierni suntu, Ţara 
Italiei ierni ca acestea nu are niciodată, ci foarte 
blânde ierni, cum suntũ la nũoi toamnile, sĩ 
mare daru au acéle țări a Italiei, cât și vara 
nădușăli nu suntii ca aicea la noi, ci călduri 
cuvioase, puţin nu ca primăvara, cum ieste la 
noi la maiu, la iunie. Le-au căutatu dară 
acestora oameni mutaţi pre acâste locuri a-și 
schimba portul hainelor după vremea acestor 


locuri. 

Cătră acéstea toate, caută ce scrie de portul 
rumânilor iscusitul istoric Lavrentie Topeltin din 
Mediiași, cuvintele lui ţi le izvodescũ: Rumânii 
de Ardeal, ai noștri, poartă o haină de la umere 
pănă peste tot trupul îmbrăcaţi, ne fac mare 
învățătură portului de vacurile céle de demult, 
care au ţinut părțile acestea de la septentrion, 
adecă părţile carile suntii aproape spre 
miiazănoapte, tot trupul acoperitii, care felii de 
haine pomenéste un dascal anume Martialis, că 
să chiema endromida, cu aceste cuvinte: Îţi 
trimitem endromida, vechiii portii, nu mândru, 
iar bun de luna lui dichemvrie. Șlice au de 
pâslă, pe limba noastră dețască cuglă (eu 
socotesc cu chivere, care am apucatũ eu şi la 
boieri aicea). Caută ce zice de opinci tot acela 
istoric Topeltin, şi nu de la sine, ci pune 
cuvintele a mai vechi de sine istoricilor, anume 
Alfon-sũ și pre Plavt și pre Ag. Ghel, carile au 
scris cărți de porturile céle vechi limbilor: Feliul 
încălțămintelor a românilor ieste cu piiéÌe 
crudă, de fieştece dobitoc, piste picior învălit 
bine în obiiele de lână încalţă și apoi piielea 
acéia leagă cu curea piste picior, de înfășoară 
piciorul de la degite pănă sus, toată glezna. Și 


acestea ieste portul râmlenilor celor vechi, 
strămoșilor lor, care purta la oști. Acestũ fél de 
încălțăminte a slujitorilor oșteni era la râmleni. 
Numai atâta osebire vedem, pe cum cetim în 
istoriile cele vechi, că oștenii Râmului nu 
învăliia în obiiele, ce gol piciorul încălța cu 
piiele și cu legături în cruciș, ca gratia; în opinci 
numai cât, ţine piciorul la călcăi lega. Acestea 
suntii cuvintile acelui istoric, din cuvânti în 
cuvântũ. La noi de necinste ieste acést fél de 
încălțăminte acum, la acéstea vacuri, care era 
de cinste la râmléni și de vitejie portii. Vedem 
acum la cerchezi că acest, fél de port de 
încălțăminte pentru sprinteniie ţin. 

Aice ieste locul a pomeni și de tunsura acia, 
de care au scris un Simion Dascal și mai nainte 
de dânsul Istratie logofătul. 

aceasta, precum s-au arătat de portul și 
încălțămintele opincilor din historicul Topeltin 
sỉ iarăși dintr-însul să arată, de care asea dzice: 
Mă miru cum de doo feluri de tunsuri au luat 
ardelenii noștri de la râmléni, carii o ţin o samă 
şi pănă astădzi: un fel de tunsură mai adâncũ la 
tunsură, pe lângă peliță aproape, alt fel mai 
departe de peliță prin peptine tund părul. Sĩ 
acei tunsuri mai aproape de pieliță noi dachii o 


numim schieren, iar acesta mai depărtat de 
peliță o numim coluen. Și tot Topeltin dzice: 
Râmlenilor le placea a rade și în chipul 
ceatleului acoperiè căruntefile sale și pricină da 
că la cap din dos, la ceafă, tundea părul, să fie 
capul totii slobod de sudori și în răcoreală la 
ostenele. Vede-se dară că ieste vechiii obiceiũ 
tunsura aceasta, care şi pănă astădzi se vede la 
o samă de lăcuitorii a tărâi noastre și-n Ardeal, 
şi ieste de la râmlâni aceasta, sămni 
slujitorescũ, că în chipul cetlăului își învăluia 
capul slujitorii Râmului cu taftă suptire, ca-n 
chip de cunună slujitorească. Vădu-să dar 
basnele acelor scriitori mai sus pomeniţi, Simion 
Dascalul și Istrate logofătul și acel amăgeu, 
Misail Călugărul, carii au scris că sămnul acei 
tunsuri ca un cetlău au fostii sămnu tălhărescu, 
cu carei însamnă râmlenii cei de rău făcători. 
Rămâne aici rândul a arăta de graiul și 
slovele, de unde ieste izvorât, acestor ţări de 
care pomenim. Precum dar s-au arătat de-plin 
neamul acestor țări aședzate pe aceste locuri de 
râmleni, asè și graiul totii de la râmleni izvorât, 
cu ciilalti historici mărturisâște și Topeltin, care 
asè dzice: Am dovedit mai sus a fi Italiia pricina 
descălicării valahilor, asè și aice aceiias laudă 


mărturisim, că limba lor ieste limba vechilor 
romani, amestecată sau mai mult stricată cu 
sârbască, rusască, dăţască, horvăţască 
slovenească procâi. Și dzice precum și un 
historicu ce-i dzic Covaţiiocie au socotit precum 
graiul de casă a ardelenilor mai mult are în sine 
însămnarea graiului românescũ și lătinescũ, 
decât a graiului de acmu a italiianilor. 

Și cu vréme îndelungată, ce nu strămută și nu 
astupă, vestite împărăţii, crăii, domnii, asè și 
graiul romanilor pre aceste locuri cu 
îndelungată vréme și răsipă lăcuitorilor, romanii 
de supt aceste locuri, care pustiindu-să de 
năvala tătarâlor, să mutase aceștia de aice la 
Maramorăș, cei din Ţara Muntenească la 
locurile Oltului, trecândũ munţii, s-au 
stremutat, și graiul. Că unde dzice lătinéste: 
Deus, noi dzicem: Dzău sau Dumnădzău, meus, 
al mieu, așijderea, unde ţelum ei, ceriul, homo, 
omul, fronsu, fruntea, anghelus, îngerul. Iar nice 
unili cuvinte nu suntu să nu fie protivnice cu 
lătinéste, sau la început, sau la mijloc sau la 
fârşit, iar unele stau neclătite, cumu-i barba- 
barba, luna-luna și altete ca acestea: vinum- 
vinul, panis-pâne, manus-mena, culter-cufit. 

Și asè cum amu dzis, cu vremea s-au 


schimbat graiul și s-au amestecat cu slovenesci, 
dațescù și cu alte care le-am pomenit dintru 
Topeltin. Pe această poveste cură și aflatul 
slovelor, cu care și scrisoarea de la sirbi o au 
luat-o, amu după a doa descălecătură de 
Dragoș-vodă aice în ţară şi la munteni Negrul- 
vodă. 

Cătră acestea adaogim rândul aice obiceilor 
meselor și ospeţelor, carii să văd că-s vechi 
ținute aice într-aceste ţări și le ieste de la vechii 
romani, precum a închina păhar pentru 
sănătăţile priietinilor s-a împăraţilor, că scrie 
Dion vestitul historicul, care întru laudă 
împăratului Avgustii cum vechiii obicei au fosti 
ca nărodul giurând pre piedzii cei buni sau 
nărocirea împăratului, să bè la ospeţe pentru 
sănătatea lui. Ciiarcă de aceasta mai pre largũ la 
Pliniie. Acestu obiceiũ și la nemți și la unguri, la 
ardeleni, vechii romani și la noi pe urmă, de 
pomenesc la mese sănătătile domnilor cu păhare 
pline de băuturi, asè și a priietinilor. La acestea 
şi obiceiul ce stă încă într-aceste ţări, adecă aice 
la noi și la munteni și la darea datoriei de opste, 
adecă la moarte, vechiu obiceiũ, că dzice 
Topeltin: În Ardeal dachilor, obiceiũ cu mare 
petrecere a duce mortul la øroapni{a; mărgu 


înaintea boierilor cântăreții și preuţii, pe urmă 
viniia cielaltă mulțime, închipuind cum și 
ceielalți vor mérge unde și cel mortu, ca cum ar 
dzice: mergi, că noi te vom urma. Vechiũ 
obiceiũ și la râmleni; le dzicé trimbiţe înaintea 
osălor, cum mărturiseşte Ovidius: Cantabat 
moestis tibia funeribus adecă: Cânta trâmbiță de 
jelea astrucării. Și aceasta la cei mai de cinste 
oameni să făce, precum şi astădzi la aceste ţări, 
la astrucări domnilor și la alții oameni de cinste. 
Și iar tot acel Topeltin dzice: Muierile datilor 
osăle părinţilor, a ficiorilor, a bărbaţilor și altor 
rudenii cu bocet nespus mărgi după ose, cu 
plânsuri de mirat și cuvinte de jele cuprindũ 
osăle și cu glas mare toată viiata omenească o 
plângi. Scrie Varro în cartea a 4, de viiafa 
romanilor, cum cerca muiere, care avea glas 
mai bun, de cânta la osă, precum aceastas și aici 
în ţară să face și pănă astădzi şi cu alăute. 

Și acestea le-am arătat ca și dintru acéstea să 
să cunoască niiamul cu obicéiurile că au ieşit de 
la Râmu. 


Cap al șeptilea și cel de pre 
urmă - vini rândul a arăta cât 
au trăit aceste locuri cu 
oameni după descălicarea lui 
Traian cu românii de la ltaliia 


Năbușit-au dar tătarâi pe aceste locuri și mai 
mulți, cu Atila din părţile Schitii Asiiatică, care 
şi craiũ au stătut întăi ungurescu. 

Iar Topeltin scrie, cum Gallienus-împăratul, 
socotind cum aceste descălecături de pe aceste 
locuri a lui Traian nu vor sta, le-au mutat în 
Dobrogea. Și asè românii din Ţara Muntenească 
au trecut munţii, asedzându-să la Olt, la Herteg 
şi pe la Făgăraș. Iar céstealalfii, unde suntem 
acmu noi, mai târdziu, după ce n-au putut mai 
mult a sta prin cetăți si pre supt munţi, pentru 
lipsa hranii, au trecut munţii la Maramorăș, 
asedzându-se pe la Giurgiu și pe la Ciucu. 


Iar după ce s-au pustiită de la Atila si cum 
amũ dzis mai sus că unii mutaţi peste Dunăre, la 
Dobrogea, unii peste munţi asupra Oltului, cei 
din Țara Muntenească, cestilaltii la 
Maramorășu, păn la vremea lui Laslău, craiului 
creștin ungurescu, la a căruia vreme s-au 
descălecat al doilea rândũ de Dragoș-vodă ţara 
noastră și de Negrul-vodă Ţara Muntenească. 

la dară aminte, atâta vac ce au trăit lăcuitori 
romani pen Maramorășu și pe la Olt, megiiași 
cu alte limbi atâta vréme, au n-au putut să să 
schimbe și graiul celũ chiar românescii? Şi 
acesta ieste pricina de s-au străcat lăcuitorii 
acestor țări graiul acmu la a doo descălecătură, 
cu graiul strămutat și schimbat cu ungurescũ, cu 
sârbăscũ, cu dățăscii, cu slovenescii i proci, 
veniți pe aceste locuri. Dzice-va nestine: dar 
cum de-au lăsat cei de pre urmă împărați, ce au 
fostii a Râmului pe urmă, și după ce au mutatii 
marele Costantin scaunul Râmului la Țarigrad și 
pe urmă alți împărați creștini, Leon Înțeleptul, 
Iraclie, Iustiniian și câtva hatmani vestiți? 
Răspundzu: că după ce s-au mutat scaunul la 
Țarigrad, mai multă zăbavă sa cu persi avea 
împărații, pe urmă cu saraţini și aceste locuri 
stă fără agiutor şi asè pustiirea lor de tătari, 


cum s-au dzis mai sus. 

Și aceste câte s-au putut afla de descălecatul 
cel dintăiu pe largi s-au scris; mai multe ce 
lipsăscu să nu fie mirare, câte vacuri de oameni 
s-au petrecut. Pentru aceia, ce nu s-au putut 
plini, crede, iubite cetitorule, uitându-te la atâta 
vacu, că nu s-au pomenit păn la acesta anu nimé 
de descălecatul țărilor acestora. 


